SUATEA: el sindicatu que fai falta
#000004
La primer reaición de dalguna organización sindical foi tirase a la convocatoria de movilizaciones en solitario, nun faciendo casu nengún al profesoráu, que demandaba aiciones unitaries y contundentes.
#000007
En SUATEA presentábasemos un dilema: ellaborar un calendariu propiu d’aiciones o buscar una fórmula unitaria pa garantizar que la movilización fore exitosa. Fiel a la nuesa tradición política, llamemos al restu d’organizaciones sindicales pa valorar la necesidá d’actuar al unísonu porque tábemos delantre d’una reivindicación de calter tresversal ente’l profesoráu. La bona disposición del restu de sindicatos permitió que la movilización se formulara finalmente como una reclamación unitaria qu’obligó a la Consejería a mover ficha darréu. SUATEA foi clave y actuó de forma responsable al buscar la unidá sindical pa un problema de fondura qu’afeuta al enseñu públicu y al profesoráu.
#000008
Esta mesma llinia d’actuación caracterizó SUATEA en tola so trayectoria que se remonta a más de cuarenta años de llucha. Convién recordar aquí que SUATEA presidió la Xunta de Personal Docente dolce años consecutivos (2006-2018) y que foron años d’una actividá importante nos que se llevaron alantre reivindicaciones conxuntes y nos que se llograron múltiples alcuerdos cola Alministración. Esti postrer mandatu (2018-2022), sicasí, nel que SUATEA nun exerció la presidencia nin la secretaría, la Xunta de Personal caracterizóse pola inoperancia y pola inaición más absolutes. Entá más, la parálisis de la Xunta de Personal impidió tener un papel activu nun periodu clave, como foi l’impactu de la pandemia nel sector de la Educación. Y lo mesmo ocurrió cola implantación de la LLOMLLOE, tema de profundidá pal que nunca fomos convocaos y al que la Xunta de Personal nun dedicó nin un únicu debate.
#000009
Pero’l sindicatu SUATEA ye útil y fai falta n’otres munches estayes. Ensin dir más p’allá, diba ser imposible imaxinar l’actual procesu d’estabilización del personal interín ensin la intervención de SUATEA y el conxuntu de los STEs a nivel estatal. Vaya per delantre que tamos ante un procesu que nun ye’l que’l nuesu sindicatu formulaba, yá que siempres defendimos qu’hai qu’estabilizar les persones y non les places. Otra manera, magar les munches deficiencies y magar la escasez de places en delles CCAA (Asturies ente elles), varios millares de compañeros y de compañeres van ver cómo la so situación llaboral sal de la precariedá pa estabilizase magar too ello. Si miramos p’atrás, SUATEA plantegó dende’l comienzu qu’había que xugar la carta de buscar sofitos políticos, y fixímoslo asina, y la de presentar demandes xudiciales de xeitu simultaneu. Frente a esto, otros apostaron namás pola vía xudicial, ufriendo a dellos despachos d’abogaos grandes beneficios que pretendíen sufragar al traviés de campañes nes redes sociales.
#000010
SUATEA ye un sindicatu útil y fai-y falta al profesoráu. Pola so vocación de trabayu unitariu, pola horizontalidá, ensin xerarquíes nin cultos a la personalidá, onde cada afiliáu o afiliada pue participar y facer parte activa na toma de decisiones. Tamos presentes y damos respuesta a les necesidaes del profesoráu na vida diaria de los centros y nun somos una organización paracaidista qu’apruz cada cuatro años.
#000013
Por todo ello, polo que mos queda per delantre, en mediu d’un panorama marcáu pola incerteza, SUATEA fai más falta que nunca. Por todo ello, pidimos al conxuntu del profesoráu’l votu pa SUATEA nes eleiciones sindicales del próximu 1 d’avientu.
#000014
¿Quién firmó’l cese a los 3 años del personal interino?
#000024